O‘zbekistonda nogironligi bo‘lgan shaxslar ishlari bo‘yicha idoralararo kengash tuzildi

Vazirlar Mahkamasi 29-aprel kuni “Nogironligi bo‘lgan shaxslar ishlari bo‘yicha idoralararo kengash faoliyatini tashkil etish to‘g‘risida”gi qarorni tasdiqladi, deb xabar bermoqda Norma.
Kengashga bosh vazirning ijtimoiy rivojlantirish masalalari bo‘yicha o‘rinbosari Behzod Musayev rais bo‘ldi. Sog‘liqni saqlash vaziri Abduhakim Xojiboyev uning o‘rinbosari etib tayinlandi. Kengash tarkibiga, shuningdek, mahalla va oilani qo‘llab-quvvatlash vaziri Rahmat Mamatov, oliy va o‘rta maxsus ta’lim vaziri Abduqodir Toshqulov, O‘zbekiston nogironlar jamiyati raisi Komil Abdullayev, xalq ta’limi vaziri Sherzod Shermatov, maktabgacha ta’lim vaziri Agrippina Shin va boshqalar kiritildi.
Idoralararo kengashning asosiy vazifalari quyidagilardan iborat:
Eslatib o‘tamiz, 2020-yilning oktabrida “Nogironligi bo‘lgan shaxslarning huquqlari to‘g‘risida”gi qonun e’lon qilingan va u 2021-yil 17-yanvardan kuchga kirgandi. Ushbu hujjat 2008-yilda qabul qilingan “O‘zbekiston Respublikasida nogironlarni ijtimoiy himoya qilish to‘g‘risida”gi qonunning o‘rnini bosdi.